tomron87/hebrew-wikipedia-sentences-corpus huggingface dataset:
נחל רבה והגבעות שמסביב לו מתפקדים כאחד מהמסדרונות האקולוגיים המתמעטים בישראל, והאזור מאפשר תנועת חיות בר.
בניית אזור התעשייה תפגע באופן קשה במסדרון אקולוגי זה.
בנוסף יפגע הפיתוח במי התהום שבאקוויפר אגן הירקון.
ויהרוס שטח נרחב שהוא מרחב מחיה ייחודי למגוון של בעלי חיים וצמחים.
ב-13 באוגוסט 2020, יזם חבר הכנסת עופר כסיף דיון בוועדת החוץ והביטחון על השפעת בניית אזור התעשייה על הסביבה.
רוב חברי הוועדה (חברי הכנסת ניר ברקת, שרן השכל, אוריאל בוסו ומיכל שיר) תמכו במהלך הדיון בבניית אזור התעשייה, והיו בדעה שהפגיעה בסביבה תהיה מינימלית.
אזור תעשייה מעבר תרקומיא הוא אזור תעשייה המתוכנן לקום בסמוך למעבר תרקומיא ולכביש 35. התכנית להקמת אזור התעשייה פורסמה על ידי שר הכלכלה אלי כהן בינואר 2020. אזור התעשייה אמור להיות משותף למועצות האזוריות לכיש, מטה יהודה והר חברון ולהתפרש על כ־2,000 דונמים.
אזור התעשייה מיועד להעניק מקומות תעסוקה לאלפי ישראלים ופלסטינים מהאזור ניהול האזור יתבצע על ידי שלוש הרשויות, שתתחלקנה בהכנסות.
אזור תעשייה בוסתני חפץ הוא אזור תעשייה שעתיד לקום בצפון מועצה אזורית שומרון.
אזור התעשייה אמור להשתרע על שטח של 980 דונם בין היישובים ענב ואבני חפץ.
הקמת אזור התעשייה אמנם הוכרזה בשנת 2018, אך התעכבה במשך זמן רב בגלל סכסוכי קרקעות עם פלסטינים מקומיים.
הוועדה המקומית לתכנון ובנייה בקרני שומרון אישרה את בניית האתר ביולי 2020.
ארגון "כרם נבות" וארגון "שלום עכשיו" ביקרו את פיתוח התעשייה באזור.
לדבריהם, "הפארק נועד להעניק לאפרטהייד בגדה המערבית חזות נורמטיבית."
במדינות והאזורים בכדור הארץ מתקיימים 38 אזורי זמן שונים.
אזור זמן הוא חבל ארץ על פני כדור הארץ שבין גבולותיו השעה הרשמית והתאריך הרשמי זהים בכל מקום ובכל עונות השנה.
הבדלי השעות בין האזורים נקבעים לפי מיקומם הגאוגרפי - כאשר השעון של הזמן האוניברסלי המתואם, UTC מציין את השעה במרידיאן אפס שעובר בגריניץ' שליד לונדון - מערבה ממנו השעות פוחתות ומזרחה ממנו השעות מתווספות.
כך למשל, אזור הזמן UTC+2 הוא האזור שבו השעה היא 14:00 אם בגריניץ' השעה היא 12:00, ואזור הזמן UTC-5 הוא האזור שבו השעה היא 7:00 אם בגריניץ' השעה היא 12:00. בעבר היו נמדדים אזורי הזמן ביחס לשעון גריניץ' הבריטי (GMT - Greenwich Mean Time), ששונה במעט מה-UTC.
המרחק בין שני קווי אורך כאלה הוא 15 מעלות, שהן תוצאת החילוק של 360 מעלות ב-24 שעות היממה.
מספרם של אזורי הזמן גדול מ-24 משתי סיבות עיקריות:
קו התאריך הבין-לאומי איננו חופף במלואו לקו האורך 180, שכן יש בו סטיות משמעותיות (בעיקר למזרח) שנועדו למנוע את חלוקת שטחן של מדינות מסוימות בין שני צידיו של קו התאריך.
עקב כך נוצרו בפועל אזורי זמן נוספים.
מדינות שונות יצרו לעצמן משיקולי נוחות אזורי זמן ספציפיים, אשר סוטים מזמן הייחוס של זמן אוניברסלי מתואם בהפרש שאיננו כפולות של שעה עגולה.
אזורי הזמן המרוחקים ביותר מקו האורך 0 הם UTC + 14:00 ו-UTC - 12:00. אזורים אלו צמודים לקו התאריך הבינלאומי שבאוקיינוס השקט - הראשון ממערב לו והשני ממזרח לו.
במדינות שונות - 21 בסך הכל - נוהג יותר מאזור זמן אחד.
מצב זה נובע מכך ששטחן הרציף ממזרח למערב הוא ארוך במיוחד, או ששטחיהן הם נפרדים ומרוחקים זה מזה.
אזורי הזמן המוצגים מתוארים ביחס להפרש שלהם מזמן אוניברסלי מתואם (UTC).
חלק מן המדינות והאזורים עושים שימוש במהלך מספר חודשים בשנה בשעון קיץ, ובתקופה זו הם מסיטים את השעון המקומי שעה אחת קדימה מהשעה הסטנדרטית באזור הזמן שלהם.
+ אזור זמן מדינות ואזורים(מצפון לדרום וממזרח למערב) UTC + 14:00האוקיינוס השקט
קיריבטי: איי ליין UTC + 13:00האוקיינוס השקט
טונגה UTC + 12:45האוקיינוס השקט
הטריטוריה הצפונית, אוסטרליה הדרומית UTC + 09:00 UTC + 08:45אוסטרליה
נונאווט (בחלקה), הטריטוריות הצפון-מערביות, יוקון
ססקצ'ואן (בחלקה), אלברטה, קולומביה הבריטית (בחלקה)
פולינזיה הצרפתית: איי מרקיז UTC - 10:00האוקיינוס השקט
ארצות הברית (שעון הוואי-אלאוטים): אלסקה (האיים האלאוטיים), הוואי, אטול ג'ונסטון
פולינזיה הצרפתית (ברובה) UTC - 11:00האוקיינוס השקט
ארצות הברית (שעון סמואה האמריקנית): אטול מידוויי, שונית קינגמן, אטול פלמירה, האי ג'רוויס, סמואה האמריקנית
ניו זילנד: ניואה UTC - 12:00האוקיינוס השקט
ארצות הברית: האי האולנד, האי בייקר
מדינות ששטחיהן מפוצלים בין שני אזורי זמן ויותר
הטבלה כוללת גם מדינות ששטחיהן מפוצלים בין אזורי זמן שההפרש בינם לבין זמן אוניברסלי מתואם הוא ביחידות של חלקי שעה עגולה.
+ 12 אזורי זמן צרפת - מהם אזור אחד המכסה את צרפת המטרופוליטנית.
באחרים נמצאים אזורים מעבר לים של צרפת 11 אזורי זמן רוסיה
הממלכה המאוחדת - מהם אזור זמן אחד לאיים הבריטיים.
ביתר האזורים נמצאות טריטוריות שונות של הממלכה 9 אזורי זמן ארצות הברית - מהם חמישה אזורים המכסים את רוב שטחה.
ביתר נמצאים איים שבהם היא מחזיקה
ביתר אזורי הזמן מצויים איים של אוסטרליה 6 אזורי זמן קנדה
דנמרק - מהם אזור אחד לדנמרק גופא, אזור אחד לאיי פארו וארבעה אזורים לגרינלנד 5 אזורי זמן ניו זילנד - מהם שלושה ממערב לקו התאריך הבינלאומי (אחד מהם לניו זילנד גופא) ושניים ממזרח לקו זה 4 אזורי זמן מקסיקו
ברזיל 3 אזורי זמן אינדונזיה
קיריבטי 2 אזורי זמן מיקרונזיה
בסין נוהג אזור זמן אחד, אף על פי ששטחה משתרע בפועל על פני חמישה אזורי זמן.
גם בהודו נוהג אזור זמן אחד בלבד - 05:30 + UTC.
אזור התעשייה עד-הלום הוא אזור תעשייה ליד אשדוד.
אזור התעשייה ממוקם מדרום מזרח לעיר אשדוד ומעברו המערבי של כביש 4, בקטע שבין מחלף עד הלום לצומת אמונים.
מדרום גובל האזור בשטחים חקלאיים וממערב במסילת רכבת.
אזור התעשייה נמצא במערב תחומה המוניציפלי של המועצה האזורית באר טוביה, אשר לשטח השיפוט שלה משתייכים אף אזורי התעשייה באר טוביה, פארק ראם (מבצע) וכנות.
עיריית אשדוד דרשה להעביר את אזור התעשייה לתחומה, ועל כך נוצרה מחלוקת בין עיריית אשדוד למועצה האזורית באר טוביה.
הגישה אל אזור התעשייה מתאפשרת באמצעות כביש 4, דרך צומת עד הלום.
השימושים באזור התעשייה כוללים בעיקר שימושי תעשייה כבדה ואחסנה פתוחה לצד כניסת שימושים מסחריים בסמיכות לכביש היציאה לכביש 4.
אזור עירוני הוא יישוב בעל צפיפות אוכלוסין גבוהה ותשתית בנויה היטב.
בארצות הברית האזורים העירוניים נחשבים לאזורי הליבה של המטרופולינים כאשר הם מכילים מעל ל-50,000 תושבים.
האזורים העירוניים נוצרים בהדרגה כתוצאה מתהליך עיור מתמשך הכרוך במעבר של אוכלוסייה מיישובים כפריים ליישובים עירוניים, ולעיתים רבות חוקרים מסווגים את אותם האזורים גם כערים, עיירות, אגד ערים או פרוורים.
בתחום מחקר העירוניות, המונח "אזור עירוני" מנוגד למונח אזורים כפריים.
בתחומי המחקר סוציולוגיה עירונית ואנתרופולוגיה עירונית, המונח "אזור עירוני" מנוגד למונח "סביבה טבעית".
התפתחותם של האזורים העירוניים הקדומים במהלך המהפכה העירונית של האלף הרביעי לפני הספירה הובילה להיווצרות הציוויליזציה האנושית ובסופו של דבר לתכנון העירוני המודרני.
לפי ספר העובדות העולמי (נכון לשנת 2020):
אזור ציפורים בעל חשיבות הוא אזור שהוגדר על ידי מערכת קריטריונים מוסכמים בינלאומיים כבעל חשיבות עולמית לשימור אוכלוסיות עופות.
אזורי ציפורים בעלי חשיבות נקבעים ומפותחים על ידי BirdLife International, כשישנם יותר מ-13,000 כאלו ברחבי העולם.
לעיתים קרובות, אזורי ציפורים בעלי חשיבות כבר נמצאים בשטח מוגן קיים של המדינה, ולכן מוגנים על פי חקיקה לאומית.
הכרה משפטית והגנה על אזורי ציפורים בעלי חשיבות שאינם בתוך שמורות טבע משתנות בין מדינה למדינה.
לחלק מהמדינות יש אסטרטגיית שימור לאומית שלהם, בעוד שבאחרות אזורים אלה חסרי הגנה לחלוטין.
בשנת 1985, בעקבות בקשה ספציפית של הקהילה הכלכלית האירופית, ערך Birdlife International רשימה של אתרים מועדפים שיש להגן עליהם.
ב-1989 פורסמה הרשימה של אתרים אלו באירופה.
תחילה היה השם הרשמי של אתר מסוג זה באנגלית Important Bird Area, ומכאן רשאי התיבות IBA, אך ב-2014 בקונגרס BirdLife העולמי שהתקיים בקנדה הוחלט לאמץ את השם ל-Important Bird and Biodiversity Area, מבלי לשנות את ראשי התיבות.
בישראל קיימים כ-16 אזורי ציפורים בעלי חשיבות (וכן, אזורים נוספים בשטחי הרשות הפלסטינית ורצועת עזה).
חלקם מוגנים על ידי שמורות טבע וחלקם חולשים על פני שטחים פתוחים.
השטח הכולל של אזורים אלה הוא כ-4,567 ק"מ רבוע, למעלה מחמישית משטח המדינה.
כמו כן, הגורם השותף ל-BirdLife International בארץ הוא החברה להגנת הטבע.
אזור שירות הוא מושג בגאוגרפיה אנושית שמתאר את התחום או האזור הגאוגרפי שממנו מקום מסוים, שירות או מוסד מושך אנשים, לקוחות או משתמשים.
המונח משמש בתחום התכנון העירוני, כלומר האזור שממנו אנשים משתמשים בשירותים של מוסדות כמו בתי ספר, בתי חולים, ספריות או תחנות רכבת, ורלוונטי גם בהיבט מסחרי כלומר האזור שממנו מגיעים לקוחות לעסק מסוים, כמו קניון או חנות.
אזור השירות נקבע בדרך כלל על ידי פרמטרים כמו מרחק פיזי, זמן נסיעה, דרכי גישה, ותחרות עם שירותים דומים אחרים באזור.
לדוגמה, במוסדות חינוך, אזורי השירות לעיתים נקבעים על ידי קווי גבול שנועדו למנוע עומסים ולשמור על איזון בשירותים.
אזור שירות במונחים של מקום שאנשים נמשכים אליו יכול להיות עיר, שירות או מוסד.
לאזור שירות יש חשיבות בבריאות הציבור ובתכנון שירותי בריאות, שכן הוא מסייע בהקצאת משאבים, מתן שירות והערכת נגישות.
ניתן לבנות שדות תעופה במיקומים הממזערים את מרחק הנסיעה לאוכלוסיית הסביבה להגיע אליהם.
בשכונה או רובע של עיר יש לעיתים קרובות כמה חנויות נוחות קטנות, המשרתות אזור שירות של כמה רחובות.
לסופרמרקטים, לעומת זאת, יש צפיפות נמוכה בהרבה, כאשר אזורי השירות שלהם הם של מספר שכונות (או מספר יישובים באזורים פרבריים).
עיקרון זה, בדומה לתאוריית המקומות המרכזיים, הופך את אזורי השירות לתחום מחקר חשוב עבור גאוגרפים, כלכלנים ומתכנני ערים.
על מנת לפצות על אי-שוויון בתחומים שונים כמו הכנסה, מרחקים, שינויים ברמת ההשכלה התיכונית וגורמים דומים אחרים, מדינה יכולה לתכנן בהתאם את אזורי ההשכלה הגבוהה שלה כדי להבטיח שילוב טוב של תלמידים מרקע שונה.
אזור פיזיוגרפי ובלשון רבים אזורים פיזיוגרפיים, הם אמצעי להגדרת צורות הנוף של כדור הארץ לאזורים נפרדים באופן עצמאי, ללא תלות בגבולות פוליטיים.
הם מבוססים על הגישה הקלאסית בת שלוש הרמות של נווין מ.
פנמן משנת 1916, המפרידה צורות נוף לחלוקות פיזיוגרפיות, מחוזות פיזיוגרפיים ומקטעים פיזיוגרפיים.
מנגנון הסיווג הפך לכלי גאוגרפי פופולרי בארצות הברית, כפי שמעיד פרסום הקובץ של המכון הגאולוגי של ארצות הברית, הממפה את האזורים והשימוש של שירותי הפארקים הלאומיים בטרמינולוגיה שייסד פנמן, כדי לתאר את האזורים שבהם ממוקמים פארקים אלה.
המודל, ששימש בתחילה בצפון אמריקה, הפך לבסיס לסיווגים דומים ביבשות אחרות.
בתחילת המאה ה-20, חֵקֶר הגאומורפולוגיה בקנה מידה אזורי כונה "פיזיוגרפיה".
מאוחר יותר נחשבה פיזיוגרפיה למילים פשוטות של "פיזיקה" ו"גאוגרפיה", ולכן הייתה שם נרדף לגאוגרפיה פיזית, והמושג הסתבך במחלוקת סביב העיסוקים הרלוונטיים של תחום זה.
גיאומורפולוגים מסוימים החזיקו בבסיס גאולוגי לפיזיוגרפיה, והדגישו את המושג של אזורים פיזיוגרפיים, בעוד שמגמה סותרת בקרב גאוגרפים הייתה להשוות פיזיוגרפיה ל"מורפולוגיה טהורה", המופרדת מהמורשת הגאולוגית שלה.
בתקופה שלאחר מלחמת העולם השנייה, הופעתם של מחקרים תהליכיים, אקלימיים וכמותיים, הובילה להעדפה מצד מדעני כדור הארץ רבים למונח "גיאומורפולוגיה", על מנת להציע גישה אנליטית ולא תיאורית לנופים.
בשימוש הנוכחי, פיזיוגרפיה עדיין גורמת לבלבול לגבי משמעותה, ההגדרה הספציפית של "גאומורפולוגיה", או שמא ההגדרה המקיפה יותר של "גאוגרפיה פיזית".
למטרות מיפוי פיזיוגרפי, צורות נוף מסווגות הן לפי המבנים הגאולוגיים, והן לפי ההיסטוריה שלהן.
הבחנות המבוססות על גיל גאולוגי, תואמות גם להבחנות פיזיוגרפיות, שבהן הצורות כה חדשות, עד שהן נמצאות במחזור הסחיפה (של דייוויס) הראשון שלהן, כפי שקורה בדרך כלל עם יריעות של סחיפה קרחוניות, קרי מורנות.
באופן כללי, צורות נוף הנובעות מהיסטוריות דומות, מאופיינות במאפיינים דומים מסוימים.
הבדלים בהיסטוריה, גורמים להבדלים תואמים בצורה, שבדרך כלל יוצרים מאפיינים ייחודיים, הברורים גם לצופה הדיוט, אך זה לא תמיד המקרה.
למשל, רמה מנותקת, בוגרת (במונחים של המחזור של דייוויס) עשויה להתפתח ללא הפסקה מהרים סלעיים לאדמות חקלאיות קלות.
כך גם, צורות שאינן מסווגות יחד, עשויות להיות דומות באופן שטחי.
לדוגמה, מישור חוף צעיר ופנפליין .
במספר רב של מקרים, קווי הגבול הם גם קווים גאולוגיים, עקב הבדלים באופי או במבנה הסלעים שמתחת לפני השטח.
ההיסטוריה של השימוש במונח "פיזיוגרפיה" היא מורכבת.
חלק ניכר מהסיבוכים נובעים מהאופן שבו המונח התפתח לאורך זמן, הן כ"מדע" בפני עצמו, והן כמילה נרדפת לענפי מדע אחרים.
בשנת 1848 פרסמה מרי סומרוויל את ספרה "גאוגרפיה פיזית", שסיפק תיאורים מפורטים של הטופוגרפיה של כל יבשת, יחד עם תפוצת הצמחים, בעלי החיים ובני האדם.
עבודה זו נתנה דחיפה לעבודות נוספות בתחום.
בגרמניה, אוסקר פשל הציע בשנת 1870 שגאוגרפים יחקרו את המורפולוגיה של פני כדור הארץ, מתוך עניין בחקר צורות נוף והשפעתן על התפתחות האדם.
פרדיננד פון ריכטהופן ששימש כראש המחלקה לגאוגרפיה (וגאולוג בהכשרתו) בבון, גרמניה, הפך את חקר צורות הנוף לתחום המחקר העיקרי עבור עצמו, ועבור תלמידיו.
במקום אחר, הספר "פיסיוגרפיה" של תומאס הנרי האקסלי פורסם בשנת 1877 בבריטניה.
זמן קצר לאחר מכן, תחום ה"גאוגרפיה הפיזית" עצמו שונה ל"פיזיוגרפיה".
לאחר מכן, פיזיוגרפיה הפכה למקצוע פופולרי מאוד בבתי הספר בבריטניה, והיוותה כ-10% מכלל הבחינות בבתי הספר האנגליים והוולשים כאחד, ופיזיוגרפיה נחשבה לעת ההיא להיבט בלתי נפרד, אם לא החשוב ביותר, של הגאוגרפיה.
במקביל ל"התקדמות" זו בפיזיוגרפיה, החל גם מיפוי פיזי וחזותי של אזורים תיאוריים אלה.
בשנת 1899 פרסם אלברט היים את תצלומיו ותצפיותיו שערך במהלך טיסה בכדור פורח מעל הרי האלפים.
הוא כנראה האדם הראשון שהשתמש בצילום אווירי במחקר גאומורפולוגי או פיזיוגרפי.
דיאגרמות הבלוקים של פנמן, ארווין רייז , ארמין לובק ורבים אחרים, התבססו בחלקן על צילום אווירי ומפות טופוגרפיות, ונתנו מבט אלכסוני "ממעוף הציפור".
עד שנת 1901, היו הבדלים ברורים בהגדרת המונח פיזיוגרפיה.
באנגליה, פיזיוגרפיה נחשבה למבוא למדע הפיזיקלי באופן כללי.
היא כללה את יסודות הפיזיקה, הכימיה, האסטרונומיה, הגאוגרפיה הפיזית והגאולוגיה, ולפעמים אפילו חלקים מסוימים של בוטניקה וזואולוגיה.
באמריקה, למונח הייתה משמעות שונה במקצת.
לפעמים הוא שימש כמילה נרדפת לגאוגרפיה פיזית, ולפעמים כמדע המתאר ומסביר את המאפיינים הפיזיים של פני כדור הארץ.
בשנת 1900 פורסם בכתב העת היוקרתי Nature מאמר אודות "פיזיוגרפיה וגאוגרפיה פיזית" בו נכתב בין השאר כדלקמן:
בחירת כתב העת היוקרתי הזה לפרסם את המאמר לאחר ביקורת עמיתים, מציגה למעשה את המבוכה הקיימת בכל הקשור להבדלים בין המונחים.
גאוגרפיה פיזית משמשת באופן חופשי כמילה נרדפת, אך המונח מיושם בצורה נכונה יותר על הגבול שבין גאוגרפיה לפיזיוגרפיה; היינו הוא עוסק בעיקר באלמנט האנושי, כפי שהוא מושפע מסביבתו הפיזיוגרפית.
אפילו במאה ה-21, עדיין קיים בלבול מסוים לגבי מהי בדיוק "פיזיוגרפיה".
מקור אחד קובע כי "גיאומורפולוגיה כוללת גאולוגיה רבעונית , פיזיוגרפיה ורוב הגאוגרפיה הפיזית", ומתייחס לפיזיוגרפיה כתחום נפרד, אך כפוף לגאומורפולוגיה.
מקור אחר קובע כי "גיאומורפולוגיה (או פיזיוגרפיה) מתייחסת לחקר מאפייני פני השטח של כדור הארץ.
היא כרוכה בבחינת פיזור הקרקע, המים, וחומרי הסלע היוצרים את פני השטח.
קרקע קשורה קשר הדוק לגיאומורפולוגיה של נוף מסוים", ומתייחס לפיזיוגרפיה כמילה נרדפת לגיאומורפולוגיה.
המכון הגאולוגי של ארצות הברית מגדיר פיזיוגרפיה כחקר של "מאפיינים ותכונות של פני השטח של כדור הארץ", בעוד שגיאומורפולוגיה מוגדרת בנפרד כ"ענף בגאולוגיה העוסק במאפייני פני השטח ובתהליכים היוצרים ומשנים אותם".
בין היתר בשל הבלבול הזה לגבי מהי המשמעות האמיתית של "פיזיוגרפיה", חלק מהמדענים נמנעו משימוש במונח פיזיוגרפיה, ובמקום זאת משתמשים במונח דומה - גאומורפולוגיה.
זאת משום שההגדרות משתנות: מ-"המחקר והסיווג של מאפייני פני השטח של כדור הארץ, על סמך קווי דמיון במבנה הגאולוגי ובהיסטוריה של שינויים גאולוגיים" (לשון ההגדרה) על פי המכון האמריקאי למדעי כדור הארץ מחד, ועד לתיאורים הכוללים גם צמחייה או שימוש בקרקע מאידך.
אזור מבודד הוא טריטוריה של ארצות הברית אשר אינה מהווה חלק מ-50 מדינות ארצות הברית.
אזורים אלה הם בדרך כלל אזורים התלויים בארצות הברית.
אזרחי האזורים הם אזרחי ארצות הברית, אולם פטורים מתשלום מיסים למערכת הפדרלית, ואינם יכולים להצביע בבחירות לנשיאות ארצות הברית או לקונגרס (בית הנבחרים של ארצות הברית).
התוצרת המיוצרת באזורים אלה מסומנת כ"תוצרת ארצות הברית", וכפופה למכסים של ארצות הברית.
(אזור בעל ממשל עצמי אוטונומי המצוי בשליטת מחלקת הפנים של ארצות הברית).
טריטוריות אלה מהוות שמורות טבע המנוהלות על ידי שירות הדגה וחיות הבר של ארצות הברית:
אָזִימוּת (מערבית: السمت, א־סימת, תעתיק מדויק: אלסמת – "כיוון") הוא הזווית שנוצרת מהצפון לנקודת המטרה וקודקודה נמצא בנקודת התחנה, זווית האזימות מוגדרת בדרך כלל בכיוון השעון או זווית ההיסט מהצפון ימינה.
אזימות ניתן לייצוג ביחידות המייצגות זווית, כגון מעלות, רדיאנים, גראד ואלפיות.
השימוש באזימות נמצא בתחומים רבים בהם ניווט, מיפוי, אסטרונומיה וארטילריה.
אזימות חוזר הוא החלפה של נקודת המבט שלנו מנקודת המטרה לכיוון נקודת התחנה - המקום שבו אני נמצא (באיזה אזימות נקודת המטרה רואה אותי).
אם האזימות המקורי קטן מ־180 מעלות יש צורך להוסיף לו 180 מעלות, ואם האזימות המקורי גדול מ־180 מעלות יש צורך להחסיר ממנו 180 מעלות.
דבר זה נכון כל עוד המרחב הוא מישורי כאשר מדובר על כדור הארץ יש להוסיף תיקון.
במצב זה אזימות חוזר לא יהיה בהפרש של 180 מעלות.
בגאוגרפיה, קואורדינטה היא מיקומה המדויק של נקודה על מפה שמורכבת מקווי אורך ומקווי רוחב.
קווי האורך והרוחב יוצרים רשת שהיא שתי וערב (מערכת אורתוגונלית).
קואורדינטה במפה מורכבת משתי אורדינטות:
אורדינטה Y - ערך המייצג את קו האורך שבמפה (מזרח/מערב).
אורדינטה X - ערך המייצג את קו הרוחב שבמפה (צפון/דרום).
בשיטה זאת מציינים כל נקודה על המפה במפה על ידי שילוב האורדינטות בציר ה־Y ובציר ה־X, מספרים אלה נקראים "קואורדינטות" או בעברית נקודות ציון (נ.צ.), בצידו השמאלי הערך בציר ה־Y ובצידו הימני הערך בציר ה־X.
בציר ה־Y מנקודת המטרה (הנקודה שאליה אנו צופים) מפחיתים את הערך של נקודת התחנה (המקום שבו אנו נמצאים).
בציר ה־X מנקודת המטרה (הנקודה שאליה אנו צופים) מפחיתים את הערך של נקודת התחנה (המקום שבו אנו נמצאים).
מאחר שהנוסחה היא בערך מוחלט נשתמש במקדמים, מינוס ופלוס, רק כדי לקבוע את הכיוון ולדעת באיזה רביע אנו נמצאים.
יש לשים לב שהנוסחה מחשבת את האזימות במעלות.
דוגמה למציאת אזימות לפי קואורדינטות
נתונות שתי נקודות ציון: נקודה א' ונקודה ב' .
נקודה א' היא הנקודה בה אנו נמצאים.
נחשב את ערכי הדלתות כך: שווה ל־.
לפי המקדמים, פלוס במונה ומינוס במכנה, אנו מבינים שאנו נמצאים ברביע השני לכן האזימות הוא 135 מעלות.
דוגמה למציאת קואורדינטות לפי אזימות ומרחק
נתונים נקודת ציון, נקודה א' .
כמו כן, נתונים גם אזימות של 135 מעלות ומרחק של 70.711 מטר מנקודה א' לנקודה ב'.
מוסיפים את הדלתות לקוארדינטות של נקודה א' ומקבלים את הקוארדינטות של נקודה ב': .
בניווט ימי ישנן הגדרות שימושיות ספציפיות הקשורות לאזימות
אזימות - הכיוון ביחס לצפון של גרם שמימי נצפה
כיוון נתיב - כיוון התנועה של כלי שיט או כלי טיס ביחס לצפון
תכווין - כיוון של עצם נצפה מנקודת התצפית ביחס לצפון
אזוריט (ידוע גם בשם שסיליט על שם אזור שסי (Chessy) בצרפת) הוא מינרל קרבונטי הבנוי מנחושת, פחמה (קרבונט CO3) והידרוקסיל ונוסחתו הכללית היא Cu3(CO3)2(OH)2. האזוריט מצוי בדרך כלל יחד עם המינרל הירוק מלכיט, כשלעיתים מחליף המלכיט את האזוריט בתהליך פסאודומורפיזם.
שם המינרל אזוריט מתייחס לצבעו התכול.
המילה אזוּר פרושה בשפות אירופאיות תכלת, והיא שיבוש של המילה המקבילה בערבית.
באזוריט נעשה שימוש בצורפות, וכמו כן הוא נמכר בתור מינרל בחנויות לאבנים.
האזוריט מכיל 55.1% נחושת, ולכן הוא מהווה מקור משני לנחושת.
האזוריט הוא מינרל נפוץ למדי והוא מצוי בקורנוול בבריטניה, באזור שסי בצרפת (מכאן השם שסיליט), ובאזורים נוספים באירופה.
במדינות יוטה, אריזונה וניו מקסיקו בארצות הברית, במקסיקו, בנמיביה, במרוקו ובאוסטרליה.
בישראל ניתן למצוא אזוריט יחד עם מינרלי נחושת אחרים (כדוגמת מלכיט) באזור בקעת תמנע.
אזוריט היה בשימוש כפיגמנט (צִבעָן) במשך מאות בשנים.
בעבר היה המינרל קרוי אזורו דלה מגנה (Azurro Della Magna) על פי שמו באיטלקית.
כשמערבבים אותו עם שמן הוא מקבל גוון ירקרק.
אם מערבבים אותו עם חלמון הוא מקבל גוון ירוק-אפור.
הפיגמנט גם מוכר בשמות "ביס כחול" (Blue Bice) ו"ורדיטר כחול" (Blue Verditer).
פיגמנט ישן מקבל גוון ירקרק בשל התחמצנות המינרל למלכיט.
אזיאוטרופ (Azeotrope) הוא תערובת של שני מרכיבים (מולקולות) או יותר, שבהרכב ספציפי נמצאים בשיווי משקל תרמודינמי בין האדים לנוזל כך שהרכב הריכוז שווה בשתי הפאזות.
מצב זה גורם לכך שלא ניתן לשנות את הרכב הנוזל בנקודת ההרכב האזיאוטרופית על ידי זיקוק רגיל או על ידי הרתחה בלבד.
כדי להגיע בכל זאת להפרדה באחוזים גבוהים יותר, כלומר להעשיר את הנוזל למרות האזיאוטרופ, ישנן מספר שיטות שבהן ניתן להיעזר:
"זיקוק אזיאוטרופי" - הוספת מרכיב שלישי לתמיסה הבינארית ובכך לשנות את יחסי כוחות האינטראקציה הבין מולקולריים ולהוריד את טמפרטורת הרתיחה.
"זיקוק במיצוי" הוספת מרכיב שלישי לא עריב (מרכיב שאינו מסיס עם תרכובת שרוצים להעשיר אך ממיס בתוכו את התרכובת שמעוניינים להרחיק בעזרת הזיקוק, כך שבכל זמן התרכובת המורחקת מתמוססת במרכיב השלישי על פי קבוע ההתפלגות וממנו מזדקקת החוצה).
"מיצוי" כאשר ניתן להשתמש במיצוי חוזר או במיצוי בקולונה וכך לעקוף לחלוטין את בעיית האזיאטרופ כיוון שההשפעה הבעייתית של הטמפרטורה נעלמת.
"זיקוק ממברנלי" שימוש בממברנה כך שאחת התרכובות תעבור והשנייה לא.
שינוי לחץ כאשר שינוי הלחץ גורם למצב שיווי המשקל להשתנות.
אֲזוֹרֵי חֵן היא שכונה בצפון-מערב תל אביב-יפו, המהווה חלק משכונת צוקי אביב.
השכונה קרויה על שם חנה נאמן, אמו של אברהם נאמן יזם הפרויקט.
הבניה במקום החלה במהלך שנות ה-80 והחלק העיקרי של בתי השכונה הוקם במהלך שנות ה-90. השכונה שוכנת בין דרך נמיר במזרח ובין הכביש המוביל אל חוף הצוק ממערב, והיא גובלת מצפון בקריית החינוך של תל אביב (רח' שושנה פרסיץ).
ובדרום ברמת אביב החדשה (רח' א"צ פרופס).
אזורי חן היא שכונה קטנה.
היא כוללת שמונה בניינים הניצבים בצורת ספירלה (602 יחידות דיור).
שבעה מהבניינים נקראים על שם שבעת המינים (בית הזית שנבנה ראשון, בית התמר, בית הרימון וכו') ואילו הבית השמיני שאף נבנה אחרון נקרא בית התפוז.
בגינת נוי במרכז השכונה נשתמרו מספר עצי שקמה עתיקים.
בקדמת השכונה מול גן המייסדים מוצב הפסל הסביבתי בוסתן בתים שיצרה הפסלת ציונה שמשי.
בשכונה מתגוררים כ-2,000 נפש, יש בה מרכז מסחרי קטן הכולל מספר בתי קפה, מרכול, סניפי בנק וקופת חולים וכן מועדון קאנטרי.
תלמידי השכונה לומדים ברמת אביב החדשה, בשכונת למד ובשכונת נופי ים ("הגוש הגדול"), והשירותים הקהילתיים ניתנים בשכונות אלה וברמת אביב ג'.
מצפון לשכונה הוקם ב-2012 בית הספר תיכונט ע"ש אלתרמן.
סלובניה מחולקת ל-212 מועצות (občina) כאשר 12 מהם בעלי מעמד "מועצה עירונית".
מספר המועצות גדל בהדרגה מ-62 שהיה במקור.
השינוי האחרון בוצע בשנת 2011.
במספר מועצות בעלות אוכלוסייה משמעותית הונגרית או איטלקית קיימת שפה רשמית נוספת בנוסף לסלובנית.
לצורכי סטטיסטיקה המדינה מחולקת ל-12 אזורים סטטיסטיים:
מבחינה היסטורית סלובניה כוללת 4 דוכסויות של האימפריה האוסטרו-הונגרית: קרניולה, קרינתיה, שטיריה וליטורל.
מבחינה מנהלית קמרון מחולקת ל-10 אזורים (Région).
אזורי הכיבוש בגרמניה הם אזורים בגרמניה שהיו נתונים במשטר צבאי של בעלות הברית בשנים 1945–1949, בעקבות כניעת גרמניה הנאצית בתום מלחמת העולם השנייה.
גרמניה המערבית לקו אודר-נייסה חולקה לארבעה אזורי כיבוש למטרות ניהול המדינה.
ארבעת האזורים חולקו בין ארבע בעלות הברית (ארצות הברית, בריטניה, צרפת וברית המועצות).
החלוקה בוצעה בהתאם להבנות ועידת יאלטה ולהסכם בוועידת פוטסדאם שנוסח ביולי 1945. במקביל חולקה גם העיר ברלין לארבעה אזורים.
שטחים גרמניים שהיו מזרחית לקו אודר-נייסה הועברו לידי פולין וברית המועצות.
האזור האמריקאי כלל את אזור המדינות בוואריה והסן אשר בדרומה של גרמניה ואת חלקיה הצפוניים של המדינה המודרנית באדן-וירטמברג.
גם ערי הנמל הצפוניות ברמן (שעל גדות הווזר) וברמרהאפן (במקום המפגש של הווזר עם הים הצפוני) הושמו תחת ממשל צבאי אמריקאי עקב רצונם של האמריקאים בנקודת מאחז בצפונה של גרמניה.
האזור הבריטי כלל את המבורג (על פי הגבולות ששורטטו בידי הנאצים בשנת 1937), שלזוויג-הולשטיין (שהוקמה על בסיס הפרובינציה הפרוסית בשם זה), סקסוניה התחתונה (אחודן של בראונשווייג, אולדנבורג ושאומבורג-ליפה עם פרובינציית הנובר הפרוסית), ונורדריין-וסטפאליה (איחודן של ליפה, חלקה הצפוני של ריינלנד ווסטפאליה).
האזור הצרפתי היה אזור קטן שניתן לצרפתים מידי הבריטים והאמריקאים וכלל את מדינת באדן, ריינלנד-פפאלץ וכן חבל הסאר ניתן לצרפת תחת משטר פרוטקטורט.
אזור הכיבוש הסובייטי שבמזרח כלל את שטחי תורינגיה, סקסוניה, סקסוניה-אנהלט, ברנדנבורג ומקלנבורג-מערב פומרניה.
על שטחי הכיבוש של ארצות הברית, בריטניה וצרפת (למעט חבל הסאר) הוקמה בשנת 1949 הרפובליקה הפדרלית של גרמניה ("גרמניה המערבית").
בשטחי הכיבוש הסובייטיים הוקמה הרפובליקה הדמוקרטית הגרמנית.
ברלין המערבית הייתה בפועל מובלעת של גרמניה המערבית, אולם דה יורה הייתה תחת אזור הכיבוש בגרמניה, עד איחוד גרמניה ב-1990.
עד ל-20 בספטמבר 2015, הייתה נפאל מחולקת ל-14 אזורים (anchal,अञ्चल) אשר חולקו למחוזות, אז, הוחלפו האזורים במדינות פדרליות.
באיי הבתולה הבריטיים אין חלוקה מנהלית רשמית.
יחד עם זאת, לצורכי תכנון הוגדרו 6 אזורים הבאים:
מס' אזור עיר מרכזית שם בשפת המקור אוכלוסייה נכון לשנת 2010 שטח1 אי אנגדהסטלמנט Anegada285382 אי ג'וסט ואן דייקגרייט הרבור Jost Van Dyke 2988.3 3 אי וירג'ין גורדהספניש טאון Virgin Gorda 3,939 21 4 אי טורטולהרואוד טאון Tortola 23,419 59 5 איים ליטל סיסטרסגרייט הרבור Little Sisters 122 24
לצורכי מרשם אוכלוסין האיים מחולקים ל-6 אזורים:
העיר סידני, בירת מדינת ניו סאות' ויילס באוסטרליה, היא אחת מהמטרופולינים הגדולות בעולם מבחינת שטחה הגאוגרפי, כ־12,145 קמ"ר.
מבחינה מנהלית, היא מחולקת למספר אזורים (Regions) המכילים כל אחד מספר רשויות עירוניות, להן בתורן כפופים מספר פרוורים.
שיטה עירונית זאת מייצרת מארג מוניציפלי תאי: כל פרוור נחשב לרשות עצמאית ומנהל באופן פרטני את צרכיו.
כך למשל הפרוור קיריבילי, המרוחק קילומטרים ספורים מסידני, נחשב לרשות עצמאית ועשוי לכלול רחובות בשמות זהים לרחובות בסידני (כגון רחוב פיט); רחובות ארוכים במיוחד, כגון דרך פאראמטה, עשויים להתפרש על פני מספר פרוורים, ובמעבר מפרוור למשנהו תחל ספירת מספרי הבתים מחדש ברחוב.
אזור שם באנגלית רשויות מקומיות תיאור סידני העיר Sydney עיריית סידני (City of Sydney) פרט לפרוור סידני CBD, היחיד היכול להיקרא סידני, רשות עירונית זו מכילה פרוורים רבים.
בין המפורסמים: הגליב (The Glebe), פוטס פוינט והרוקס (The Rocks).
אזור זה מתוייר ביותר, וכולל את מרבית האתרים המפורסמים בסידני: גשר נמל סידני, בית האופרה והגנים הבוטניים של סידני.
מועצת וולאהרה האזור משתרע מזרחית ודרום־מזרחית לאזור סידני העיר.
הרשויות המקומיות מכילות מספר רב של פרוורים, המפורסמים מביניהם הם בונדי, ברונטי, בלוויו היל ופוינט פייפר.
אזור זה מכיל חלק מהחופים המפורסמים ביותר של סידני, בכללם בונדי ביץ'.
מועצת פיטוואטר האזור משתרע צפונית לסידני העיר, מזרחית וצפונית לאזורי הגדה הצפונית.
הוא כולל חלק מחופי סידני הידועים, כגון חוף מנלי, חוף פאלם ביץ' וחוף קרל קרל.
בין פרווריו נמנים מנלי, מונה וייל ופאלם ביץ'.
מועצת ליין קוב אזור השוכן מצידו הצפוני של מפרץ ג'קסון, החל מגשר נמל סידני ועד צ'טסווד.
החלוקה בינו לבין צפון הגדה הצפונית נתונה לפרשנות, ולרוב מחלקים את השניים על פי קו צ'טסווד–אפינג.
הרשויות המקומיות כוללות מספר רב של פרוורים, חלקם תעשייתיים, וביניהם: נורת' סידני, סיינט לנרדס, צ'טסווד, קיריבילי, מילסונס פוינט, קרמורן פוינט, מוסמן וקאמאריי.
חלק מנפת הורנסבי האזור גובל בדרום באזור דרום הגדה הצפונית, על ידי קו הנמתח בין צ'טסווד ואפינג, וגבולו הצפוני ירשם בהורנסבי.
בין הפרוורים הכלולים בו: פימבל, קילרה וסיינט אייבס.
אזור זה נחשב כאזור מגורים (פרוור שינה).
Northern Suburbs חלק מנפת הורנסבי, עיריית רייד, עיריית פאראמטה ועיריית האנטרז היל האזור ממוקם מערבית וצפון־מערבית לאזורי הגדה הצפונית.
הוא כולל את הפרוורים פאראמטה, נורת' רייד וקרלינגפורד, בין רבים אחרים.
לעיתים הכינוי "הפרוורים הצפוניים" עשוי לכלול את הגדה הצפונית.
הגבעות The Hills District מכיל רשות מקומית אחת, נפת באלקהאם, אך כולל חלקים קטנים מעיריית בלקטאון, עיריית פאראמטה ונפת הורנסבי הגבעות הוא אזור לא רשמי.
שמו ניתן לו בזכות רבים מפרווריו אשר שמם מסתיים ב־Hills, כגון באלקהאם הילס, בומונט הילס, פננט הילס וסבן הילס.
נחשב לאזור שמרני מבחינה דתית.
היער The Forest מועצת וורינגה האזור כולל גם שני גנים לאומיים, הגן הלאומי קורינג גאי צ'ייס והגן הלאומי גאריגל.
בין פרווריו נמנים בלרוז, פורסטוויל ודאפיס פורסט.
מועצת לייכהרסט אזור הכולל 7 רשויות מקומיות, ונפרש מערבית ודרום־מערבית לסידני.
בין פרווריו נמנים בלמיין, סטראתפילד ורוזל.
קנטרברי־בנקסטאון Canterbury-Bankstown כולל את כל הפרוורים התחומים בין דרום קנטרברי ובנקסטאון מצפון־מזרח ועד לידקומב מדרום־מערב.
סידני הדרומית Southern Sydney עיריית רוקדייל
נפת סאת'רלנד אזור המשתרע בין סידני העיר ובוטאני ביי.
בין הפרוורים נכללים רוקדייל, קרונלה וסאת'רלנד.
סיינט ג'ורג' St Georgeעיריית רוקדייל
מועצת קוגארה, אך ללא סאת'רלנד אזור הכלול בתוך סידני הדרומית.
כולל בית חולים גדול באותו שם, וסניף ראשי של בנק סיינט ג'ורג', הפעיל באוסטרליה.
דרום־מזרח סידני South-eastern Sydney אזור מוניצפלי הכולל את בוטאני ביי ורנדוויק.
דרום־מערב סידני South-western Sydney עיריית קנטרברי
מועצת קמדן אזור מוניצפלי החופף לסידני המערבית.
סידני המערבית Western Sydney מועצת אובורן
עיריית פנרית' אזור מוניציפלי הכולל את איגוד המועצות האזוריות של סידני המערבית (Western Sydney Regional Organisation of Councils),.
הוא כולל פרוורים רבים, בין השאר בלקטאון, הומבוש ביי ואובורן.
נפת וולונדילי מצוי בדרום־מערב סידני, וחופף לאזור דרום־מערב סידני.
כולל גנים לאומיים רבים ואת הפרוורים מאונט אנאן, פיקטון וקמפבלטאון.
סידני המערבית רבתי Greater Western Sydney שם כולל לאזורים סידני המערבית ומקארת'ור, המוגדרים מעלה.
אזורים היא חברת בנייה ישראלית אשר הוקמה באפריל 1964 על ידי חברת שיכון ופיתוח הממשלתית והכשרת הישוב.
עד 1970 עסקה אזורים בעיקר בבניית דירות במסגרת השיכון הציבורי.
בשנת 1969 החברה רשמה מעט מאוד פעילות ובנתה בעיקר בכפר שלם ובנתניה.
בדו"ח מבקר המדינה באותה שנה נטען שפעילות החברה הייתה מועטה יחסית למטרותיה.
מאז נכנסה החברה גם לבניית שטחי מסחר, משרדים, מלונות ודירות יוקרה.
בין השאר הייתה שותפה בבניית מרכז כלל בירושלים, בבניית שכונת רמת פולג, דיזנגוף סנטר ובית מגדלור בתל אביב.
לאחר המכירה להרשי פרידמן בשנת 2011, החלה החברה להתמקד בנדל"ן למגורים.
לחברה עסקים בהודו ובארצות הברית.
מיד לאחר הקמת החברה, במאי 1964, הנפיקה החברה מניות בשווי 8 מיליון לירות בבורסה, באחת ההנפקות הגדולות ביותר בבורסה הישראלית עד אז, והונה הכולל נקבע על 25 מיליון לירות.
הכשרת הישוב ושיכון ופיתוח שילמו על מניותיהם בחברה בהעברת קרקעות לבעלות החברה.
לאחר ההנפקה החזיקה שיכון ופיתוח 45% מהחברה וחלקה של הכשרת היישוב היה 23%.
בשנת 1969 מכרה הכשרת הישוב את החזקותיה בחברה ל"מניב", חברת בת של כלל.
בשנת 1973 השתייכה אזורים לחטיבת הבנייה של כלל השקעות.
בשנת 1995 רכשה אזורים יחד עם החברה לישראל וחברת רנסאנס את חברת "שיכון ופיתוח" מידי מדינת ישראל במכרז.
בשנת 1998 רכשה אזורים את חלקם של שותפיה, ומיזגה את אזורים ו"שיכון ופיתוח" לחברה אחת.
ביוני 2001, מכרה חברת אזורים את הנדל"ן המניב שלה (חברת "נכסי אזורים"), בכלל זה פארק אזורים, לחברת גנדן השקעות של נוחי דנקנר.
באוקטובר 2003 מכרה גנדן את שליטתה ב"נכסי אזורים" תמורת כ-400 מיליון שקל לקרן ריט ישראל.
בהמשך שונה שמה של חברת "נכסי אזורים" ל"בריטיש ישראל".
במרץ 2006 נרכשה אזורים על ידי שעיה בוימלגרין מידי קבוצת אי.די.בי, על פי שווי שוק של כ-2.2 מיליארד ש"ח.
בספטמבר 2006 התפרסם כי בכוונת אזורים להתאחד עם דנקנר השקעות, אולם לאחר כשנה, בגלל צניחת שווי המניות של אזורים, העסקה בוטלה.
בשנת 2009 מכרה אזורים את חברת הבת "אזורים תיירות", שהחזיקה אז 12 בתי מלון, לחברת פתאל ניהול מלונות.
בעקבות רכישות כושלות של חברות שפעלו מחוץ לישראל, לא הצליח בוימלגרין לעמוד בהתחייבויותיו ובראשית שנת 2011 נמכרה השליטה בחברת אזורים, ביוזמת בנק מזרחי טפחות, להרשי פרידמן, יהודי קנדי.
כיום אזורים היא חברה ציבורית שמניותיה נסחרות בבורסה תל אביב.
בעל השליטה העיקרי הוא הרשי פרידמן, המחזיק כ-64% ממניות החברה.
פינלנד מחולקת ל-19 אזורים הנקראים בפינית: Maakunta ובשוודית: Landskap, ונמצאים תחת ניהול ופיקוח של מועצות אזוריות.
משימותיהן העיקריות של המועצות האזוריות הן פיתוח התשתיות והחינוך באזור הנתון לניהולן.
האזור היחיד בו מתקיימות בחירות למועצה האזורית הוא קאינו.
שאר המועצות נבחרות על ידי המועצות העירוניות כאשר כל עירייה שולחת מספר נציגים ביחס לגודל אוכלוסייתה.
המועצה האזורית אחראית על הגברת שיתוף הפעולה בין העיריות לשם גיבוש מדיניות ותכנון אזוריים.
המועצות האזוריות גם עובדות בשיתוף פעולה עם 15 מרכזים לפיתוח כלכלי, תחבורה וסביבה (בפינית: elinkeino-, liikenne ja ympäristökeskus) הפזורים ברחבי המדינה.
מרכזים אלו, המוכנים בקיצור מרכזי ELY (בפינית: ELY-keskukset), אחראים על הוצאה לפועל של מדינות ממשלת פינלנד באזורים השונים בענייני פנים שונים כגון תעסוקה, תחבורה, תשתיות והגנה על הסביבה.
עד שנת 2010 חולקה פינלנד לשישה מחוזות, אולם ב-1 באוקטובר אותה השנה נכנסה לתוקף רפורמה שחילקה את המדינה מחדש לאזורים.
במהלך בוצעו שינויים בשטחי המחוזות.
השינוי האחרון בוצע בשנת 2021.
אזורי המשגה שלך הוא ספר העזרה העצמית הראשון שכתב ד"ר ויין דייר ופורסם ב-1 באוגוסט 1976. זהו אחד הספרים הנמכרים ביותר בכל הזמנים, ומעריכים שהוא נמכר ב-35 מיליון עותקים.
הספר הופיע ברשימת רבי המכר בניו יורק טיימס במשך 64 שבועות מ-13 בנובמבר 1977, וכן גם הופיע במקום הראשון במכירות בשבוע של 8 במאי אותה שנה.
אזיליה אמנדה בנקס היא ראפרית, זמרת, פזמונאית ושחקנית אמריקאית.
כבר בגיל צעיר התעניינה בנקס במוזיקה ובתיאטרון ולמדה בתיכון לה גוארדיה לאמנויות הבמה.
בשנת 2008 אימצה בנקס את השם "$Miss Bank", החלה לפרסם שירים שלה דרך הרשת החברתית מייספייס ולאחר מכן, בגיל 17, הוחתמה בנקס בחברת התקליטים "XL Recordings".
מאוחר יותר הוחתמה בנקס בחברות התקליטים אינטרסקופ ופולידור.
הסינגל הראשון של בנקס "212", בהשתתפות לייזי ג'יי, יצא לאור בשנת 2011 כחלק מהמיני-אלבום הראשון של בנקס, 1991.
אזיליה אמנדה בנקס נולדה ב-31 במאי 1991. אמהּ של בנקס גידלה אותה ואת שתי אחיותיה בהארלם שבניו יורק, לאחר שאביה מת מסרטן הלבלב כשהייתה בת שנתיים.
לפי בנקס, לאחר מות אביה החלה אמהּ להתעלל בה ובאחיותיה פיזית ומילולית: היא "חבטה בנו עם אלות בייסבול, דפקה את ראשנו בקירות ותמיד הייתה אומרת לי שאני מכוערת.
אני זוכרת שפעם היא זרקה את כל האוכל שהיה במקרר כדי שלא יהיה לנו מה לאכול".
בעקבות ההתעללות שעברה, בגיל 14 עזבה בנקס את בית אימה ועברה לגור עם אחותה הגדולה.
כבר בגיל צעיר החלה בנקס להתעניין במשחק ושירה.
בגיל עשר החלה בנקס להופיע במחזות זמר באוף ברודוויי ולמדה בתיכון "לה גוארדיה לאומניות הבמה" שבמנהטן.
בגיל 16 נשלחה בנקס לאודישנים ל-TBS, ניקלודיאון וחוק וסדר, אך לא התקבלה.
בנקודה זו החליטה בנקס לזנוח את קריירת המשחק, ובעקבות זאת החלה לכתוב שירי ראפ ו-R&B כפורקן יצירתי.
במקום לסיים את לימודיה בתיכון התמקדה בנקס בחלומה להיות זמרת.
ב-9 בנובמבר 2008, בשם "$Miss Bank", פרסמה בנקס באינטרנט את השיר הראשון שהקליטה, "Gimme a Chance".
באותה השנה הוחתמה בנקס בחברת התקליטים אקס-אל רקורדינגס, אך עזבה אותה לאחר מכן.
בעקבות עזיבתה את חברת התקליטים XL Recordings, זנחה בנקס את השם "$Miss Bank" והחלה להשתמש בשמה, אזיליה בנקס, כשם הבמה שלה.
באותה תקופה עברה בנקס למונטריאול, שם העלתה גרסאות דמו של שיריה, ביניהם השיר "L8R" וקאבר לשיר "Slow Hands" של אינטרפול.
לאחר שפג תוקפה של הוויזה הקנדית שלה, חזרה בנקס לניו יורק, שם התפרנסה ממכירת מחזיקי מפתחות במועדון ג'אז במנהטן ומריקוד במועדון חשפנות בקווינס.
בנקס תיארה את התקופה הזו בחייה ואמרה כי "בתקופה הזאת הייתי ממש מדוכאת, לא היה לי מנהל, לא היה לי בן זוג, לא היו לי חברים ולא היה לי כסף.
עבדתי במועדון חשפנות וניסיתי לא לומר את המילים הלא נכונות ולהיגרר לריב עם הבנות".
בספטמבר 2011 פרסמה בנקס הורדה חינמית לשיר "212", שיצא לאור כסינגל הראשון שלה מהמיני-אלבום הראשון שלה "1991".
הסינגל זכה להצלחה במצעדי סינגלים של מדינות אירופה, ביניהן בריטניה, שם הגיע למקום ה-12. פחות משנה לאחר מכן, ב-28 במאי 2012, יצא לאור המיני-אלבום "1991", שהגיע למעמד פלטינה באוסטרליה, ובנוסף באותו החודש הודיעה בנקס על כוונתה להוציא מיקסטייפ בשם "Fantasea".
המיקסטייפ פורסם בעמוד הטוויטר של בנקס ב-11 ביולי באותה השנה.
בשנת 2012 הודיעה בנקס כי אלבום האולפן הראשון שלה יקרא "Broke with Expensive Taste" וציינה כי צפויים להכלל בו שיתופי פעולה עם טוקו יאסאדה, תיאופילוס לונדון, קווין חוסיין ואריאל פינק.
לפי בנקס, הסינגל הראשון מהאלבום היה אמור להיות השיר "Miss Amor", אך לבסוף, בינואר 2013, הוחלט להוציא את השיר "Yung Rapunxel" במקומו, שיצא לאור במרץ באותה השנה דרך SoundCloud.
במאי 2013 הודיעה בנקס כי השיר "ATM Jam" בהשתתפות פארל ויליאמס צפוי לצאת לאור כסינגל השני מהאלבום.
השיר יצא לאור כחודש לאחר מכן, אך לאחר הוצאתו הודיעה בנקס כי השיר לא יופיע באלבומה.
באוגוסט 2013 הודיעה בנקס כי היא מתכננת להוציא מיקסטייפ נוסף שיהווה המשך למיקסטייפ הקודם שלה "Fantasea", שיקרא "Fantasea II: The Second Wave".
בפברואר 2014 הודיעה בנקס כי אלבומה צפוי לצאת לאור במהלך הקיץ של אותה השנה.
הסינגל השני מאלבומה, "Heavy Metal and Reflective", יצא לאור ב-28 ביולי 2014 דרך חברת התקליטים של בנקס, Azealia Banks Records.
הקליפ לשיר, שפורסם בערוץ היוטיוב של בנקס ב-5 באוגוסט, מציג באופן סמלי את שחרורה של בנקס מחברת התקליטים בה הייתה חתומה עד הוצאת השיר, אינטרסקופ רקורדס.
כחודש לאחר מכן, ב-23 בספטמבר, יצא לאור הסינגל השלישי מהאלבום, "Chasing Time".
אלבום הבכורה של בנקס יצא לאור ב-6 בנובמבר 2014 לחנות האייטונס ללא הודעה מוקדמת.
בריאיון למגזין NME הודיעה בנקס כי היא כעת סיימה חצי מהעבודה על אלבומה הבא, "Business & Pleasure", וכי הוא צפוי לצאת לאור בשנת 2016.
בפברואר 2015 הצטלמה בנקס בעירום למגזין "פלייבוי".
ב-26 במאי פורסם באתר מגזין המוזיקה בילבורד כי בנקס צפויה להופיע בסרט הדרמה המוזיקלית "Coco" של הראפר ריזה.
באוגוסט 2015 הודיעה בנקס בחשבון הטוויטר שלה על כוונתה להוציא מיקסטייפ בספטמבר באותה השנה, ומאוחר יותר, במרץ 2016, להוציא את אלבום ההמשך למיקסטייפ הראשון שלה "Fantasea".
בפברואר 2016 הוציאה בנקס את הסינגל "The Big Big Beat" מהמיקסטייפ השני שלה, Slay-Z, שיצא לאור ב-24 במרץ 2016. המיקסטייפ פורסם תחילה להורדה בחינם, וביולי 2017 יצא מחדש דרך חנות האייטונס ושירותי הסטרימינג תחת חברת התקליטים העצמאית של בנקס, Chaos & Glory.
בגרסה המחודשת כלל המיקסטייפ את רצועת הבונוס "Crown".
השיר הופק על ידי המפיק הקנדי לוניס, שעבד עם בנקס גם במיקסטייפ הקודם שלה, Fantasea.
בתחילת שנת 2017 השיקה בנקס חנות מקוונת בשם CheapyXO הכוללת מרצ'נדייז ומוצרי טיפוח מקוריים.
בשנת 2017 שיחקה בתפקיד ראשי של קוקו בסרט המוזיקלי "אהבה בלי חרוזים", לצד קומון, ובבימויו של הראפר ריזה.
ב-31 בינואר 2018 הודיעה בנקס כי חתמה על חוזה על סך מיליון דולר עם חברת התקליטים אנטרטיינמנט ואן.
בהמשך השנה הוציאה בנקס מספר סינגלים נוספים, הראשון מביניהם הוא השיר Movin' On Up, שאותו ביצעה בנקס בסרט "Love Beats Rhymes".
השיר יצא לאור כסינגל עצמאי ב-9 במרץ 2018. ב-6 באפריל 2018 הוציאה בנקס את השיר "Anna Wintour", שנועד להיות הסינגל הראשון מאלבומה הבא.
ב-7 במאי 2018 הגיעה בנקס לישראל, והופיעה במועדון הבארבי שבתל אביב.
לאחר הופעתה פרסמה בנקס שחוותה מספר מקרי גזענות במהלך שהותה בישראל, וכתוצאה מכך היא אינה מתכננת לחזור להופיע שנית.
למרות זאת, ב-9 באוקטובר 2025 היא צפויה להופיע בישראל בשנית, באמפי תל אביב, לאחר שתמכה בישראל פומבית מאז פריצת מלחמת חרבות ברזל.
ב-6 ביולי 2018 פרסמה בנקס סינגל נוסף, "Treasure Island".
ב-20 בדצמבר 2018 יצא לאור המיני-אלבום השני של בנקס, Icy Colors Change.
אלבום זה הוא פרויקט חג מולד עליו עבדה בנקס משנת 2017, בה פרסמה את השיר Icy Colors Change.
שבוע לפני הוצאתו, פרסמה בנקס גרסת כיסוי לשיר What Are You Doing New Year's Eve?, שהיוותה סינגל שיווקי לקידום האלבום.
בשנת 2019, לאחר שעזבה את חברת התקליטים אנטרטיינמנט ואן, הודיעה בנקס בחודש מאי כי היא עובדת על פרויקט חדש בשם "Yung Rapunxel: Pt.
הפרויקט פורסם ב-11 בספטמבר באותה השנה דרך ערוץ הסאונדקלאוד של בנקס, כרצועה באורך של כחצי שעה המורכבת ממספר שירים מחוברים.
מאוחר יותר באותה השנה הסירה בנקס את הרצועה מהערוץ.
ב-16 בדצמבר 2019 פרסמה בנקס את השירים "Count Contessa" ו-"Pyrex Princess" בשירותי הסטרימינג.
השיר "Pyrex Princess" פורסם קודם לכן ב-22 באוגוסט 2018, אך הוסר בהמשך, והשיר "Count Contessa" פורסם לראשונה בשנת 2013 דרך ערוץ הסאונדקלאוד של בנקס כחלק מאלבומה העתידי "Fantasea II: The Second Wave", ואף פורסם קליפ לשיר בשנת 2015.
בשנת 2020 השיקה בנקס את הפודקאסט שלה, "Cheapy's Two Cents", דרך אתר החנות CheapyXO, ופרסמה במהלך הרבעון הראשון של השנה מספר סינגלים דרך שירותי הסטרימינג.
הסינגל הראשון היה גרסת הכיסוי של בנקס לשיר "Slow Hands" של אינטרפול, אותה פרסמה בנקס בשנת 2010 באופן עצמאי.
אחריו פרסמה את השירים "Salchichón" ו-"1-800-Nu-Checks", שהופקו על ידי Onyx.
ב-9 ביוני באותה השנה פרסמה בנקס את השיר "Black Madonna", בו משתתף לקס לוגר, כסינגל הראשון מאלבומה Business & Pleasure.
בינואר 2013 הסתכסכה בנקס עם הבלוגר פרז הילטון בטוויטר.
תחילה היה הוויכוח בין בנקס ובין הראפרית אנג'ל הייז, אך הילטון תמך בהייז וכינה את בנקס "כלבה בעלת עור פחם", ובתגובה כינתה בנקס את הילטון "הומו מתוסבך".
הליגה ההומו-לסבית נגד השמצה טענה נגד אמירותיה של בנקס כי "ללא קשר לכוונותיה, מה שחשוב הוא המשמעות שניתנת למילה על ידי מי ששומע אותה והנזק שהדבר גורם".
בנקס הגיבה על ההערה בהשוואה לשימוש במילה "כושי" בתרבות ההיפ הופ ואמרה "למה דברים כמו רציחות, מין ואלימות וכדומה מקבלים, וכשאני מכנה הומו לבן 'הומו' הרגשות שלו חשובים יותר".
חודש לאחר מכן בנקס לקחה חלק בוויכוח נוסף כאשר פרסמה רמיקס לשיר "Harlem Shake" של המפיק באואר בהשתתפותה, אותו ביקש באואר למחוק.
לאחר מכן העלתה בנקס מחדש את הרמיקס, יחד עם מיילים מבאואר המראים כי הוא אהב את הגרסה בה משתתפת בנקס, אך ביקש ממנה למחוק אותה כי רצה שהראפר ג'וסי ג'יי ישתתף בשיר במקומה.
לאחר הוויכוח פרסמה בנקס בטוויטר הודעה המיועדת לבאואר, בה כתבה "אתה יכול לטבוע בהומוסקסואליות".
בתגובה לכך ציין ארגון הלהט"ב כי בפעם האחרונה שהשתמשה בנקס בביטויים מהסוג הזה המכירות של אלבומה עלו ב-18 אחוזים.
ב-8 ביוני 2014 התנצלה בנקס על אמירותיה.
בשנת 2016 יצאה בנקס בהתכתבויות זועמות ובביטויים הומופוביים וגזעניים נגד הזמר הבריטי זאין מאליק, על עימות שהחל בטוויטר ובנוסף על דמיון במוצגים החזותיים בקליפ "LIKE I WOULD" של מאליק לקליפ של בנקס לשיר "Chasing Time".
בפברואר 2021, בנקס הואשמה בכך שהעירה הערות טרנספוביות לאחר שהודיעה על אירוסיה לריידר ריפס.
היא טענה שמאחר שהתארסה לאדם יהודי היא הפכה אוטומטית ליהודייה, ולאחר שאנשים ענו לה על כך, וכתבו שאירוסיה לא הפכו אותה ליהודייה, היא השוותה את אירוסיה לאנשים טרנסג'נדרים, ואמרה שאם מישהו יכול לעבור ניתוח להתאמה מגדרית ולהזדהות כאישה, אז היא יכולה לקרוא לעצמה "יהודייה" אחרי שהתארסה ליהודי.
היא גם כתבה שנשים טרנסיות הן "בחורים הומואים חתיכים עם המון איפור וניתוחים פלסטיים".
אֶזינוֹ לאריו (באיטלקית: Esino Lario) היא עיירה ומועצה מקומית (comune) בנפת לקו (lecco) בהרי האלפים האיטלקיים בצפון מחוז לומברדיה, סמוך לגבול שווייץ, כ-60 ק"מ מצפון למילאנו, במרחק של 15 ק"מ צפונית מערבית ללקו (Lecco), וכ-4.3 ק"מ מן החוף המזרחי של אגם קומו.
בעיירה מתגוררים כ-760 תושבים, אך התיירות בה מגדילה את מספר השוהים בה באופן ניכר.
האזור סביב אזינו לאריו מוקף בנוף אלפיני קרסטי ובו מערות ונקבים בסלע שנוצרו במשך שנים באופן טבעי על ידי משקעים.
העיירה ממוקמת למרגלות האלפים האיטלקיים, כ-4.3 ק"מ מן החוף המזרחי של אגם קומו.
היא ממוקמת בראש העמק הקטן ואלסאסינה (Valsassina).
העיר מורכבת משני חלקים היסטוריים: אזינו תחתית, שהייתה יישוב נפרד, ממוקמת בגובה של כ-900 מטרים מעל פני הים, ואזינו עלית, בגובה של כמעט 1,300 מטרים מעל פני הים.
במשך מאות שנים היו אלה שני יישובים קטנים נפרדים, והם אוחדו ליישוב מוניציפלי אחד בשנת 1927, בתקופת השלטון הפשיסטי.
מקור המילה לאריו במונח הלטיני לאגם: Larius.
באזור האלפים האיטלקיים ובמורדותיו שוכנים אגמיה הגדולים והמרהיבים של איטליה, ביניהם אגם קומו (כ-4 ק"מ מהעיירה), אגם גארדה, אגם מאג'ורה, ובמרחק לא רב, בגבול שווייץ, אגם לוגאנו.
הנקודה הנמוכה ביותר באזור, אליה ניתן להגיע, היא בגובה 554 מטרים מעל פני הים, ואילו הנקודה הגבוהה ביותר היא פסגת גריניה (Grigna) שגובהה 2,904 מטרים.
ריבוי דולומיט (סלעים בעלי דרגת קושי גבוהה ביותר, המורכבים מסידן פחמתי וממגנזיום) באזור, גרם לנוף קרסטי מרשים, שבו מספר רב של בולענים ומערות טבעיות שנוצרו בסלע, בכל רחבי האזור.
תופעת טבע בולטת באזור היא המונקודנו (Moncodeno), כעין אמפיתיאטרון טבעי הממוקם במורדות הרי גרינייה (Grigna) בגובה של בין 1,700 מטרים ל-2,300 מטרים, ובו מספר רב של בולענים (שקעים באדמה), וכמעט 500 מערות.
התופעה נוצרה על ידי פעולה משולבת של הקרסט ושחיקה שהושפעו מקרח שכיסה את האזור במהלך עידן הקרח.
בחלק מהמערות נמצא קרח תת-קרקעי.
אזינו לאריו מאופיינת במזג אוויר לח, אקלים ממוזג, קר יותר מאשר ברוב עמק הפו, בשל גובהה הניכר.
הטמפרטורה השנתית היא סביב 10 מעלות צלזיוס בממוצע, עם ריבוי משקעים, יותר מ-1,700 מ"מ משקעים בשנה ממוצעת.
הגשמים תכופים במשך כל השנה, בעיקר בקיץ.
בתקופת החורף, בה יש פחות משקעים, יורד באזור שלג.
הקיץ מתון, עם ממטרי גשם תכופים וסופות רעמים.
הטמפרטורה הממוצעת בקיץ היא 19°C, גבוהה יותר בחודשי יולי ואוגוסט, ונמוכה במקצת ביוני.
גם במקרים הנדירים בקיץ בהם יש גלי חום, טמפרטורות המקסימום עולה לעיתים רחוקות על 32 מעלות צלזיוס.
החורף קר ומושלג, אך ממוזג.
הטמפרטורה הממוצעת לחודשים דצמבר, ינואר ופברואר היא סביב 1-2°C, ולא בכל יום יורד שלג.
העיירה אזינו לאריו נוסדה ב-1927 על ידי מיזוג של שני היישובים הקטנים אזינו העלית ואזינו התחתית.
עד תקופת פליסטוקן של הרביעון, לפני כ-70 אלף שנה, כיסה אגם קומו הקפוא את האזור.
נסיגתו הותירה אזור פורה, סחף, טרסות, גלי סלעים ועפר שהצטברו בצידי הערוץ שבו נע הקרחון.
הנוף האלפיני של אזינו לאריו ייחודי בצירוף של המאובנים המשמשים לחקר ביולוגיה ימית, עם נוכחות של סלעים ומערות קרסטיות, ונחקר רבות במחצית השנייה של המאה התשע עשרה.
נוכחות אנושית בשטח מתועדת מאז התקופה הנאוליתית, בשלהי תקופת האבן.
ממצאים ארכאולוגיים מהמאה החמישית לפני הספירה מראים כי המקום היה נקודת מפגש בין שתי דרכים ראשיות, לאורך החוף המזרחי של האגם, ועד בלאנו.
ממצאים ארכאולוגיים מעידים על קברים רבים.
האזור היה נקודה אסטרטגית חשובה, ושהו בו פלוגות של לוחמים-כמרים בחסות האימפריה הרומית.
כדי להגן על עצמם מפני פשיטות של ברברים, ולתאם את ההגנה על הקווים, הם תיקשרו אחד עם השני על ידי שריפות בלילה ועשן בשעות היום.
מבצר אזינו, (Castle Esino), שנותר ממנו המגדל העתיק, היה אחת מנקודות ההגנה שנבנו על מנת להגן על האזור.
בשלהי שלטון האימפריה הרומית המערבית, שלט בצפון איטליה אודואקר, שהיה השליט הברברי הראשון שכבש את איטליה.
בהמשך נכבש האזור על ידי הביזנטים במלחמה ממושכת.
לאחר מכן, בשנת 569 לספירה, כבשו הלומברדים את מילאנו.
לוחמי האימפריה הביזנטית, הגנו על אזינו לאריו בתקופת לוחמה שארכה 20 שנה, עד מותו של המלך אלבוין.
הלומברדים שכבשו את המקום התירו למקומיים תושבי המקום להמשיך לשהות במקום ולעבד את האדמה תמורת מיסים גבוהים.
לקראת סוף המאה השתים עשרה, עם חיזוק המעמדות השונים, נוצר שלטון עצמאי של היישובים באזור.
כל כפר נוהל באופן עצמאי על ידי ראשי המשפחות, שיוצגו על ידי נציגים נבחרים שישבו בנפת לקו.
בתחילת המאה השש-עשרה, התקיים סכסוך על האגם (לאריו) המזרחי, אגם קומו, בין צבאות צרפת וספרד, בסופו עבר האזור לשליטה ספרדית, ובהמשך עבר המקום לשליטת בית האבסבורג.
השפה והתרבות של צפון איטליה נותרו בעינן למרות חילופי השליטים באזור.
אף על פי שאזינו לאריו הייתה עיירה קטנה וענייה, היא השתתפה בתהליך הפוליטי והחברתי של איחוד איטליה, שהתרחש במהלך המאה ה-19. בינואר 1848 החלה תסיסה במרבית המדינות האיטלקיות.
ב-5 בינואר החלה שביתה בלומברדיה במהלכה נמנעו האזרחים מעישון וממשחק בלוטו, שני העיסוקים שהוטל עליהם מס כבד, שהיה מקור הכנסה לשליטים האוסטרים.
מתנדבים מאזינו לאריו הצטרפו ללוחמים מלקו וממילאנו במרד, שהוביל למלחמת העצמאות האיטלקית הראשונה (1849-1848) ולהקמתה של ממלכת איטליה.
125 חיילים מאזינו לאריו נהרגו במהלך מלחמת העולם הראשונה, מספר גדול ביותר ביחס לאוכלוסיית העיירה.
חלק מאותם חיילים היו מעוטרי מדליות.
לאחר המלחמה החליט השלטון הפשיסטי על איחוד שתי העיירות הנפרדות "אזינו העלית" ו"אזינו התחתית" ולמיזוגן לרשות מוניציפלית אחת.
ב-1927 הושלם המיזוג, והעיירה החדשה נקראה Esino Lario, "אגם אזינו".
האקלים הצפוני הממוזג וריבוי המשקעים, הביאו לכך שבעבר היה האזור כולו מיוער ביערות אשור ושדר.
אזינו לאריו הייתה חלק מקבוצת יישובים במורדות האלפים המיוערים, שסיפקו פחם עץ ועצי הסקה לסביבתם.
עם ההתקדמות הטכנולוגית, צמצום הצורך בהסקה על ידי פחם, והתכלות היערות, הצטמצמה הפעילות הכלכלית בתחום זה, אף כי היערנות עדיין נחשבת כחלק ממורשת המקום.
את השימוש בטבע להסקה החליף כיום גידול צמחי ועצי נוי במקום.
התיירות באזינו לאריו החלה בסוף המאה ה-19, עם גילויי המאובנים וייחוד המקום, שהיה בעבר שקוע מתחת לקרחון.
משלחות מחקר רבות של גאולוגים ומדענים אחרים, הגיעו למקום, במיוחד בתקופות הקיץ הנוחות יותר.
במאה העשרים החלו להגיע גם תיירות נופש.
נופי מורדות הרי האלפים המיוערים מצד אחד, ומוקפים בסלעים קרסטיים מצד שני, הפך לאבן שואבת לתיירים.
בשנות ה-70 של המאה העשרים כבר הייתה העיירה באופן מעשי עיירת תיירות, כאשר בחודשים יולי ואוגוסט הגיעו למקום 12,000 מבקרים, בעוד אוכלוסיית העיירה עצמה היא כ-700 נפש בלבד.
במקביל החלה להיבנות תשתית לתיירות בהתאם.
בחורף, הנוף במקום מושלג כולו, וקיימת תיירות חורף גם למטרות סקי בסביבה.
אזינו לאריו אירחה את כנס "ויקימניה 2016" של קרן ויקימדיה.
הייתה זאת הפעם הראשונה, והיחידה עד כה, בה כנס בינלאומי זה התקיים בעיירת נופש ולא בעיר גדולה.
אירוח כנס בינלאומי עם כמות של 1,200 משתתפים, כמעט כפול ממספר התושבים בעיירת הנופש הקטנה, היווה אתגר בשני מובנים.
מבחינת אירוח, מדובר בעיירה קטנה ומרוחקת, שאמנם יש בה בית מלון קטן, אך הוא יכול להכיל מספר עשרות אורחים בלבד.
סוגיית האירוח נפתרה על ידי השכרת דירות רבות של תושבי העיירה, למשך מספר ימים למארגני הכנס, כך שמתארחי הכנס לנו בבתי תושבים בעיירה.
הקושי השני היה - עצם הכינוס.
בעיירה הקטנה לא היה אולם היכול להכיל כמות כזו של אנשים.
טקס הפתיחה התקיים באולם הספורט של העיירה, שיכול היה להכיל עד 500 אורחים, כאשר שאר האורחים צפו במתרחש על מסכים שהוצבו בחוץ, בעזרת טלוויזיה במעגל סגור.
טקס הסיום התקיים תחת כיפת השמיים.
לצורך הכנה וחלוקה של האוכל נבנו אוהלי ענק תחת כיפת השמיים, ואילו הסדנאות השונות התקיימו במבני ציבור בעיירה (כיתות בית הספר, תיאטרון, מוזיאון, סיפרייה).
במקום נמצא מוזיאון שהוקם בשנת 1930. המוזיאון משמר ומדגים את האבולוציה של האדם והסביבה.
הוא מוקדש לגאולוגיה, חקר החי והצומח, ולהיסטוריה המקומית.
המקום מתהדר גם בתערוכות של צילומי נופים אמנותיים המוצגות בו.
בנוסף, היישוב באזינו, על שני חלקי העיירה, הוא בן מאות שנים.
עתיקותו של היישוב ניכרת למשל במבני הכנסיות המרשימות העומדות עדיין על תילן, חלקן מהמאה ה-15 וה-16.
אלעזר (אזי) לב-און (נולד ב-1970) הוא חוקר אינטרנט ומדיה חברתית בבית הספר לתקשורת באוניברסיטת אריאל.
תחומי המחקר שלו הם: תפיסות, עמדות והתנהגויות בסביבות מתווכות-מחשב, ופעילות קולקטיבית בסביבות אינטרנט, מדיה חברתית וקהילות מקוונות.
לב און למד מדעי המדינה באוניברסיטת ניו יורק ובשנת 2005 השלים את הדוקטורט שלו בנושא של פעילות קולקטיבית באינטרנט.
בשנים 2005–2006 עשה פוסט דוקטורט באוניברסיטת פנסילבניה.
מאז חזרתו לישראל הוא חבר סגל בבית הספר לתקשורת באוניברסיטת אריאל, ובכלל זאת בין השנים 2011–2014 שימש כראש בית הספר.
בשנים 2010–2011 היה מרצה אורח באוניברסיטת סטנפורד.
לב-און מתמקד בסוגיות שבממשק בין תקשורת חדשה, חברה ומשפט.
בספרו, "רצח תאיר ראדה ופרשת רומן זדורוב: ממסד, צדק, אזרחים ורשתות חברתיות", הוא מתמקד בשיח הציבורי רחב ההיקף ברשתות החברתיות לגבי רצח תאיר ראדה ומשפטו של זדורוב.
לב-און טוען כי הפרשה ייחודית בכך שכלל החומרים לגביה הועלו לאתר ייעודי, תומללו וקוטלגו.
בנוסף, במשך למעלה מעשור, התקיימה שיחה ערה לגבי הפרשה ברשתות החברתיות.
לפי לב-און, מדובר במקרה שמשקף את יכולותיו של הציבור לתרום באמצעות הרשתות החברתיות להעלאת מודעות לגבי פרשיות משפטיות שנויות במחלוקת, ואף לעזור בגילוי מידע והצלבת מידע לגבי הפרשה המשפטית עצמה.
עם זאת, הפעילות ברשתות לעיתים מלווה בהשמצות והטרדות כלפי אנשים מהציבור שנחשדים במעורבות בפרשה על לא עוול בכפם, ובהמשך לכך מתפתחות שמועות ותאוריות קשר שגורמות לנזק של ממש.
נכון לפברואר 2024 פרסם פרופ' לב-און מעל 100 מאמרים אקדמיים, מתוכם כ־70 בכתבי עת שפיטים.
תחום המחקר העיקרי בו עוסק לב-און הוא בדיקת התרומה של האינטרנט והמדיה החברתית לציבורים שונים שנדרשים להתארגן על מנת להשפיע על מקבלי ההחלטות.
למשל, לב-און חקר קהילות של המפונים מגוש קטיף ואת החשיבות שמייחסים להן המפונים בהשוואה לכלי תקשורת אחרים.
מחקרים נוספים שלו עסקו בנשים חרדיות אשר מסתייעות בפורומים סגורים, ובדקו האם הפורומים תורמים להעצמה נשית והאם כתוצאה מהפעילות בפורום משתנה היחס של הנשים לקהילות החרדיות בהן הן חיות.
"מחאת האוהלים" בישראל בשנת 2011 מיקדה את תשומת הלב הציבורית ביכולת להניע מחאות באמצעות הרשתות החברתיות.
במספר מחקרים בדק לב-און את מקומן של הרשתות החברתיות במחאה לעומת כלי תקשורת מסורתיים, באמצעות ראיונות עם מנהיגי המחאה, אנשי תקשורת ועיתונאים.
במחקר אחר בדק כיצד התקשורת המרכזית מיסגרה את הפעילות הציבורית ברשת.
בשעת חירום גוברים הצרכים הפיזיים, הקוגניטיביים והחברתיים של אנשים שמוצאים את עצמם בסיטואציות של אי ודאות וחששות.
מחקרים רבים מראים כי בשעת חירום, תקשורת חדשה (אינטרנט ומדיה חברתית) ממלאת צרכים רבים יותר, ונתפסת כחשובה יותר, מאשר התקשורת המסורתית.
תפקידיה וחשיבותה הנתפסת של התקשורת החדשה נחקרו במספר הקשרים למשל במלחמת לבנון השנייה, ובמבצע צוק איתן שמיד לאחריו נאספו נתונים לגבי השימושים והסיפוקים מסוגי מדיה שונים (ובכלל זאת מדיה חדשה), של אזרחים בחזית ובעורף.
מן הממצאים עולה חשיבותה של התקשורת החדשה בעיני האזרחים, במיוחד למילוי הצרכים בעלי אופי מקומי.
מחקר נוסף בדק את המסגור בתקשורת המרכזית של הפעילות האזרחית ברשתות החברתיות בזמן המבצע, ומצא כי הדגש היה על הרשתות החברתיות כמרחבי שיח ציבוריים, בדגש על הפצת שנאה ושמועות באמצעותן.
קשר עם הציבור באמצעות מדיה חברתית
בנוסף למחקרים העוסקים בהתארגנויות חוץ-ממסדיות בקרב אזרחים, לב-און בדק את השימוש של גופי הממסד במדיה חברתית.